Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7187

z) Legyenek képesek a helyi társadalom főbb jellemzőit főbb vonalakban bemutatni. aa) Legyenek képesek kisebb közösségek és a többségi társadalom együttélését és konfliktusait bemutatni (pl. nemzetiségi kérdés és a zsidóság a dualizmus idején). bb) Legyenek képesek példát gyűjteni arra, hogy különböző történelmi régiók fejlődése eltérő ütemű lehet. cc) Források segítségével ismerjék fel a nagyobb történelmi régiók közötti fontosabb különbségeket. dd) Ismerjék a szabadversenyes kapitalizmust, a nemzetközi diplomáciai kapcsolatokat, a politikai-katonai szövetségi rendszer kialakulását, a kiegyezéshez vezető utat, a kiegyezést és a dualista Magyarország társadalmi, politikai, gazdasági életét. ee) A korszak főbb eszmeáramlatait (liberalizmus, nacionalizmus, konzervativizmus, szocializmus) jellemezni tudják korabeli források felhasználásával. ff) Ismerjék és jellemezni tudjanak fontos állam- és alkotmányjogi fogalmakat (alkotmány, parlament, szavazati jog, képviseleti rendszer, hatalommegosztás). gg) További ismereteket szerezzenek a magyar történelem kiemelkedő alakjairól és eseményeiről, különösen a kiegyezésről és Deák Ferenc életútjáról, a hazai pedagógiatörténetről, az osztrák oktatási rendszerről, Eötvös népiskolai reformjáról, a történelemtanítás történetéről, különösen Kármán Mórnak, a magyar polgári pedagógia legjelentősebb dualizmus kori alakjának munkásságáról, a hungarocentrikus történelemtanításról, és a Magyar Történelmi Társulat megalakulásáról, első üléseinek áttekintéséről. hh) Rendelkezzenek kellő információval a XIX. századi diplomácia- és politikatörténetről, a nemzetállamok kialakulásáról, és a polgárosodás ismérveiről. ii) Ismerjék a dualizmus kori szabadversenyes kapitalizmus kiteljesedését. jj) Kellő történelmi objektivitással értékeljék a kiegyezést, előnyeivel és hátrányaival. kk) Fejlődjön a problémamegoldó gondolkodásuk, a kritikai gondolkodásuk, a struktúrákban való gondolkodásuk. ll) Váljanak képessé a különböző kultúrák, korok és korszakok több szempontú összehasonlítására. mm) Széleskörű tudásháttérrel rendelkezzenek a politikai, társadalmi forradalmi átalakulások mellett a gazdaságban, a technikában, az életmódban, a tudományban bekövetkezett változásokra. nn) Legyenek képesek egy-egy jelenség változását a történelmi időben több korszakot átfogóan is tanulmányozni. oo) Ismerjék meg az első világháborúhoz vezető út állomásait, a modern gyarmatosítás folyamatát. pp) Legyenek képesek az Európán kívüli civilizációkat megérteni. qq) Korabeli karikatúrák elemzése, értelmezése kapcsán fejlődjön a szimbolikus, metaforikus gondolkodásuk. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes